Feldkirch
Feldkirch je grad na krajnjem zapadu Austrije od 31,850 stanovnika.

On je administrativni centar istoimenog Okruga Feldkirch i drugi po veličini grad Savezne zemlje Vorarlberg.

Geografske karakteristike 

Feldkirch leži u dolini rijeke Ill nedaleko od granice Lihtenštajna, udaljen oko 77 km jugoistočno od Züricha

Historija 

Mjesto je prvi put dokumentirano 830 pod imenom Veldkirichae (Veldkirichum). Od 1190. do 1375. Feldkirch je bio feud švapskih Grofova od Monforta, tad su ga oni prodali austrijskim Habsburgzima koji odtada vladaju njime.

Feldkirch je status grada dobio 1218.

Znamenitosti 

Najveća znamenitost Feldkircha je zamak Schattenburg, rezidencija Grofova od Monforta, koji je danas pretvoren u muzej. Od ostalih historijskih građevina to su gotička parohijska crkva sv. Nikole iz 1478., vijećnica iz 1493. i crkva sv. Ivana iz 1218. 

Grad još uvijek ima srednjovjekovni izgled, sa brojnim vratima i tornjevima, od kojih je najimpresivniji - Katzenturm (1491. - 1507.)

Feldkirch je u Austriji bio poznat po svojim školama, naroćito po nekadašnjem jezuitskom kolegiju Stella Matutina, osnovanom 1648.

Privreda 
Feldkirch je poznata turistička destinacija kako ljeti tako i zimi zbog skijanja.
Feldkirch od industrije ima tvornice tekstila i pivovoru.

Pored tog on je trgovačko servisni centar svoje poljoprivredne okolice.

Pobratimski gradovi 

  Whitby

Izvori

Vanjske veze 

 Službene stranice Feldkircha  

Gradovi i naselja Vorarlberga
Gradovi u Austriji